Өфө ҡалаһы ҡала округы муниципаль автономиялы белем  биреү учреждениеһы “111-се Гимназия”

Рәссам Йәлил Әхмәт улы Сөләймәнов менән осрашыу

Үткәрҙе: Насырова Наилә Яхъя ҡыҙы

Өфө-2019, 10 ғинуар
Һаумыһығыҙ, ҡәҙерле ҡунағыбыҙ Йәлил Әхмәт улы, хөрмәтле коллегалар!Үҙегеҙ менән ҡыҫҡаса таныштырып китегеҙ, коллегалар.
Бөгөн беҙҙә ҡунаҡта Сөләймәнов Йәлил Әхмәт улы, минең ауылдашым Башҡортостан Республикаһының атҡаҙанған рәссамы , Башҡортостан Республикаһының Шәйехзада Бабич исемендәге йәштәр дәүләт премияһы лауреаты, Рәсәй Федерацияһының Рәссамдар союзы ағзаһы . Ул 1968 йылдың 16 мартында БАССР-ҙың Бөрйән районы Нәби ауылында уҡытыусылар ғаиләһендә тыуған. Атаһы — башҡорт әҙәбиәт ғилеме белгесе, филология фәндәре докторы (1991), профессор Сөләймәнов Әхмәт Мөхәмәтвәли улы.

1995 йылда Заһир Исмәғилев исемендәге Өфө дәүләт сәнғәт академияһын тамамлай (педагогтары М. А. Назаров, Н. Л. Пеганов, Э. М.Сәйетов).
1996—1999 йылдарҙа ӨДСИ эргәһендәге Рәсәй сәнғәт академияһында аспирантурала уҡый. Ижади оҫтаханала стажировканы Рәсәй сәнғәт академияһы академигы Әхмәт Лотфуллин етәкселегендә үтә.

1995 йылдан алып Ҡасим Дәүләткилдеев исемендәге республика һынлы сәнғәт гимназия-интернатында эшләй. 1995 йылдан «Артыш'» ижади берекмәһе ағзаһы . 1990 йылдан алып күргәҙмәләрҙә ҡатнаша. 2002 йылдан Өфө сәнғәт училищеһында уҡыта.

Өфөлә йәшәй һәм эшләй.

Ижади эшмәкәрлеге. Ижады башҡорт халҡының тарихи тамырҙарын һәм рухи нигеҙҙәрен асыҡлауға йүнәлтелгән.
Авторҙың фәлсәфәүи ҡарашы жанрлы эпик эштәрендә асыҡ сағыла ("Кешеләр һәм тауҙар, 1997; «Тотем»', 1999; «Таррикат», 2000 сериялары).
Уларҙа Йәлил Әхмәт улы символдар һәм дөйөмләштереүҙәр телен ҡуллана.

Пейзаждары («Көҙгө урман». 1997), башҡорт риүәйәттәре һәм мифтары темаһына картиналары ("Ҡурай тураһында легенда', 1998; «Үгеҙ менән көрәш». 2005) рәссамдың боронғо донъяны тойоуын күрһәтә.

«Оҫтаханала»' эштәре циклы рәссамдың яҙмышы тураһында уйланыуҙарын һәм ижади эҙләнеүҙәрен сағылдыра.

1991 йылдан республика, төбәк, төбәк-ара, Бөтә Рәсәй, халыҡ-ара һәм сит ил кимәлендәге күргәҙмәләрҙә ҡатнаша.

Өфөлә 1991, 1997, 2006 йылдарҙа шәхси күргәҙмәләре менән сығыш яһай.

1997 йылда «Сикһеҙ юл» күргәҙмә проекты өсөн Әмир Мәжитов менән икеһе Башҡортостан Республикаһының Шәйехзада Бабич исемендәге йәштәр дәүләт премияһы лауреаты була.

«Сәнғәттә тарих»' («История в искусстве»'; 1999), Салауат Юлаевҡа һәм уның көрәштәштәренә арналған иң яҡшы һынлы сәнғәт әҫәренә республика конкурстарында (2004) ҡатнаша. Ике конкурс та Өфөлә үтә.

1999 йылда Өфөлә үткән «Сәнғәттә тарих» республика күргәҙмә конкурсында «Һынлы сәнғәт» номинацияһы дипломанты була. Беренсе дәрәжә Дипломға лайыҡ була һәм беренсе премия менән бүләкләнә.

2015 йылда Өфөлә «Атайсал — ата-бабаларыбыҙ төйәге» исеме аҫтында Әмир Мәжитов менән берлектә күргәҙмә ойоштора.

Эштәре БДХМ, «Урал»', Магнитогорск, Яр Саллы ҡала галереялары (Һынлы сәнғәт галереялары) коллекцияларында, Рәсәй һәм сит илдәрҙә (Англия, Германия, США, Югославия) шәхси йыйылмаларҙа һаҡлана.

Маҡтаулы исемдәре һәм бүләктәре
· Башҡортостан Республикаһының атҡаҙанған рәссамы (2011)

· Ш. Бабич исемендәге республика дәүләт йәштәр премияһы лауреаты (1998)

· «Сәнғәттә тарих» республика күргәҙмә конкурсында (1999, Өфө) «Һынлы сәнғәт» номинацияһы дипломанты (I премия һәм I дәрәжә Диплом)

· РФ мәҙәниәт министрының рәхмәт хаты (2014).
Видеоматериал
Һүҙҙе Йәлил Әхмәт улына бирәйек. Үҙегеҙ һәм ижадығыҙ тураһында һөйләп китһәгеҙ ине.

Һорауҙар
1. Ниндәй йүнәлеш һеҙгә яҡыныраҡ

2. Ижадҡа һеҙҙе нимә дәртләндерә

3. Бер картинаны яҙыуға күпме ваҡыт китә

4. Картиналарға киткән ваҡыт күпме(нисә сәғәттән нисә көнгә тиклем)

5. Ғаиләгеҙ тураһында
6. Һеҙгә кемдәр позировать иткәне булды

7. Ниндәй картинағыҙ иң ҡәҙерлеһе
8. Ниндәй илдәрҙә күргәҙмәләрҙә булдығыҙ

9. Һеҙ бөтәһе нисә картина яҙҙығыҙ

10. Киләсәккә пландарығыҙ
Картина буйынса эш
Йомғаҡлау
Хөрмәтле Йәлил Әхмәт улы, һеҙгә саҡырыуымды ҡабул итеп беҙгә осрашыуға ваҡыт табып килеүегеҙ өсөн ҙур рәхмәтемде белдерәм. Беҙгә мәртәбәле шәхестәр менән осрашыу гел генә тура килмәй. Шуға ошондай матур осрашыу беҙҙең өсөн ҙур байрам. Был беҙҙең мәктәп өсөн генә түгел, ә Калинин районы өсөн дә ҙур ваҡиға. Әлбиттә, шундай бөйөк шәхестәребеҙ тере, беҙҙең эргәлә саҡта улар менән осрашып, улар менән аралашайыҡ,  бик күп яңылыҡ асайыҡ, күп нәмәләргә өйрәнәйек. Тимәк, рәссамдар ижадын өйрәнгәндә, рәссам менән осрашыу үткәреп, уҡыусылар уға үҙҙәрен ҡыҙыҡһындырған һорауҙарын бирһә, һынлы сәнғәткә ҡыҙыҡһыныу бермә-бер артыр ине, тип уйлайым. 
Хөрмәтле коллегалар, Йәлил Әхмәт улына  әйтер һүҙҙәрегеҙ булһа, рәхим итегеҙ. 

Хөрмәтле коллегалар, хәҙер беҙ бөгөнгө осрашыуҙы йомғаҡлап, төркөмдәрҙә эш ойошторасаҡбыҙ. 

1-се төркөм һүрәт төшөрәсәк. Ниндәй ҙә булһа йыл миҙгелен. Исемләргә кәрәк буласаҡ
2-се төркөм ҡырҡып, йәбештереп һүрәт килтереп сығарырға тейеш.

3-сө төркөм Йәлил Сөләймәнов картитналары исемдәренән торған йә хикәйә, йә шиҡыр, әкиәт төҙөргә тейеш. Һәр төркөм үҙ эшенә исем бирергә тейеш. Башланыҡ. Йәлил Әхмәт улы ҡарап, кәңәштәр бирергә мөмкин.

Эште һеҙҙең башлап ебәреүегеҙҙе һорайбыҙ Йәлил Әхмәт улы. Һуңынан беҙ дауам итәсәкбеҙ. Кем нимәләр төшөрәсәк уйлағыҙ. 
